วิดีโอเกม ค.ศ. 2011

***เรย์แมน ออริจินส์*** (อังกฤษ: *Rayman Origins*) เป็นวิดีโอเกมแพลตฟอร์ม ค.ศ. 2011 ที่ได้รับการพัฒนาและเผยแพร่โดยบริษัทยูบิซอฟต์ โดยเป็นภาคหลักในซีรีส์*เรย์แมน* และเป็นตอนหลักครั้งแรกนับตั้งแต่*เรย์แมน 3: ฮูดลัมแฮฟวัค* เกมดังกล่าวได้รับการวางจำหน่ายในแพลตฟอร์มเพลย์สเตชัน 3, เอกซ์บอกซ์ 360 และวีทั่วโลก โดยมีการเปิดตัวเวอร์ชันเพลย์สเตชัน วิตา, นินเท็นโด ทรีดีเอส และไมโครซอฟท์ วินโดวส์ ในปีถัดมา ส่วนเกมเวอร์ชันโอเอสเท็นได้รับการเปิดตัวเมื่อวันที่ 12 ธันวาคม ค.ศ. 2013 โดยบริษัทเฟรัลอินเตอร์แอกทีฟ โดยมีเรื่องราวเดินตามตัวละครอย่างเรย์แมน, โกลบอกซ์ที่เป็นเพื่อนของเขา และทีนซีสองตน ขณะที่พวกเขาต่อสู้กับดาร์กตูนส์และสิ่งมีชีวิตชั่วร้ายอื่น ๆ ที่ติดเชื้อเกลดออฟดรีมส์

*เรย์แมน ออริจินส์* ได้รับการยกย่องอย่างสูงในด้านรูปแบบกราฟิก, การออกแบบด่าน และอารมณ์ขัน แม้จะมีการตอบรับที่สำคัญ แต่เกมก็มียอดขายที่ซบเซาในช่วงเริ่มต้นของการเปิดตัว แต่สุดท้ายก็ขายดีและมีส่วนทำให้กำไรแก่บริษัท ส่วนเกมมือถือที่อิงจากภาค*ออริจินส์* ในชื่อ***เรย์แมน จังเกิล รัน*** ได้รับการพัฒนาโดยพาสตาเกมส์ และวางจำหน่ายสำหรับไอโอเอส, แอนดรอยด์ รวมถึงสำหรับวินโดวส์โฟน 8 เมื่อวันที่ 29 พฤษภาคม ค.ศ. 2013 นอกจากนี้ *เรย์แมน เลเจนดส์* ซึ่งเป็นภาคต่อ ได้รับการเปิดตัวสำหรับไมโครซอฟท์ วินโดวส์, เพลย์สเตชัน 3, เพลย์สเตชัน วิตา, วียู และเอกซ์บอกซ์ 360 ใน ค.ศ. 2013 โดยได้รับการสรรเสริญที่ค้ายคลึงกัน

รูปแบบการเล่น
-------------

รูปแบบการเล่นแบบร่วมมือกันของ*เรย์แมน ออริจินส์*
*เรย์แมน ออริจินส์* เป็นเกมแพลตฟอร์มเลื่อนด้านข้าง ซึ่งเป็นรูปแบบเดียวกับเกม*เรย์แมน*แรกเริ่ม และ*เรย์แมน ออริจินส์* สามารถเล่นได้กับผู้เล่นในพื้นที่สูงสุดสี่คนซึ่งอาจเข้าหรือออกได้ทุกเมื่อ ผู้เล่นสามารถเลือกที่จะควบคุมเรย์แมน, โกลบอกซ์ หรือทีนซีสองตน โดยมีเครื่องแต่งกายเพิ่มเติมเมื่อเกมดำเนินไป

ผู้เล่นต้องเดินทางผ่านแต่ละด่าน, ต่อสู้กับศัตรู และช่วยเหลือบรรดาอิเล็กตูนที่ถูกคุมขัง เมื่อเกมดำเนินไป ผู้เล่นจะได้รับความสามารถใหม่ ๆ เช่น วิ่งขึ้นกำแพง, ร่อนกลางอากาศ, ว่ายน้ำ และย่อขนาดเพื่อไปยังพื้นที่ใหม่ บางส่วนยังพบผู้เล่นขี่ยุงซึ่งผู้เล่นสามารถยิงศัตรู หรือสูด และยิงพวกมัน หากตัวละตรโดนศัตรูโจมตีหรือสิ่งที่เป็นอันตราย พวกเขาจะ "พองลม" หรือพองตัวเป็นบอลลูน หากต้องการออกจากสถานะนี้ ผู้เล่นคนอื่นสามารถตบหรือกระโดดเหยียบ ซึ่งคล้ายกับเกม*นิวซูเปอร์มาริโอบราเธอส์วี* นอกจากนี้ ผู้เล่นยังสามารถรวบรวมหัวใจที่จะปกป้องพวกเขาจากการถูกโจมตีเพียงครั้งเดียว อย่างไรก็ตาม หากผู้เล่นทุกคนพองลมพร้อม ๆ กัน หรือหากตัวละครถูกโจมตีระหว่างการเล่นเดี่ยว พวกเขาจะระเบิดและการเล่นจะกลับไปยังเช็กพอยต์ล่าสุด ในแต่ละด่าน ผู้เล่นสามารถเก็บสะสมลูมสีเหลืองซึ่งจำเป็นสำหรับเหล่าอิเล็กตูน เมื่อตัวละครเก็บลูมคิง ตัวลูมทั้งหมดจะเปลี่ยนเป็นสีแดงในช่วงเวลาสั้น ๆ ซึ่งลูมสีแดงมีค่าเท่ากับลูมสีเหลืองสองตัว นอกจากนี้ ยังมีเหรียญหัวกะโหลกวางอยู่ในพื้นที่ที่ซ่อนอยู่หรือพื้นที่อันตราย พวกมันมีค่า 25 ลูมหากรวบรวมได้สำเร็จ หากผู้เล่นได้รับบาดเจ็บขณะรวบรวมเหรียญหัวกะโหลก พวกเขาจะสูญเสียมันไป ในสถานการณ์เช่นนี้ ผู้เล่นจะต้องพยายามอีกครั้งเพื่อได้เหรียญ

เพื่อดำเนินเนื้อเรื่องบางส่วน ผู้เล่นจำเป็นต้องปลดปล่อยเหล่าอิเล็กตูน วิธีที่พบมากที่สุดในการได้รับเหล่าอิเล็กตูนคือการปลดปล่อยพวกมันจากกรง โดยมีหนึ่งกรงที่ส่วนท้ายของแต่ละเลเวล ส่วนที่มีมากกว่าจะพบในพื้นที่ที่ซ่อนอยู่ และได้รับการคุ้มกันจากศัตรูหลายตัวที่ใช้สนามพลังเพื่อป้องกันกรง ทีมดังกล่าวจะต้องกำจัดศัตรูทุกตัวที่ใช้สนามพลัง จากนั้นกรงจะถูกทำลายโดยการโจมตี กรงส่วนใหญ่ซ่อนอยู่ในทางเดินลับ ดังนั้น เมื่อเหล่าอิเล็กตูนเป็นอิสระ พวกมันจะสร้างประตูใหญ่ที่นำไปสู่ด้านนอกของทางเดินเหล่านี้ แต่ละเลเวลจะมีเหรียญตราที่แสดงให้เห็นจำนวนความท้าทายของอิเล็กตูนที่ผู้เล่นทำสำเร็จ เช่น ทำลายกรงเดียว, รวบรวมลัมจำนวนหนึ่ง หรือเสร็จทันท่วงทีในขณะเสร็จสิ้นเลเวล โดยในทุกเลเวลมีกรงที่ซ่อนอยู่ตั้งแต่ 1 ถึง 3 กรง เกมนี้สามารถรับเหล่าอิเล็กตูนได้มากขึ้นโดยรวบรวมลัมจำนวนหนึ่งภายในเลเวลหนึ่ง และสะสางระยะเวลาทดลองที่จะปลดล็อกหลังจากเคยสะสางเลเวล ซึ่งการได้คะแนนสูงในการท้าทายเหล่านี้สามารถได้รับเหรียญตราและถ้วยรางวัล นอกจากนี้ ผู้เล่นยังสามารถปลดล็อกเลเวล 'หีบสมบัติ' พิเศษ ซึ่งพวกเขาจะต้องไล่ตามหีบสมบัติที่หลบหนีไปในเส้นทางอันตรายเพื่อรับฟันของกะโหลกศีรษะ การให้ฟันครบทุกซี่จะทำให้เข้าถึงเลเวลโบนัสที่ชื่อเดอะแลนด์ออฟเดอะลิฟวิดเดด

แม้ว่าเกมทุกเวอร์ชันจะเกือบจะเหมือนกันเนื่องจากเอนจินเกมมีความสามารถรอบตัวสูง แต่ก็มีความแตกต่างเล็กน้อยในแพลตฟอร์มต่าง ๆ เกมเวอร์ชันวีใช้ประโยชน์จากความสามารถรอบด้าน (แม้ว่าจะไม่ใช่การควบคุมการเคลื่อนไหว) ของวี รีโมต เพื่อมอบรูปแบบการควบคุมที่แตกต่างกันสามแบบ ในขณะที่เวอร์ชันนินเท็นโด ทรีดีเอส จะแสดงความคืบหน้าปัจจุบันของผู้เล่นระหว่างด่านใดด่านหนึ่งบนจอสัมผัส ส่วนเวอร์ชันเพลย์สเตชัน วิตา มีเนื้อหาเพิ่มเติมที่สามารถปลดล็อกได้ และผู้เล่นสามารถใช้จอสัมผัสเพื่อดำเนินการบางอย่างในเกมได้ ขณะที่เวอร์ชันเพลย์สเตชัน 3, เพลย์สเตชัน วิตา และเอกซ์บอกซ์ รองรับรางวัลความสำเร็จออนไลน์

โครงเรื่อง
----------

เรย์แมน และเบทิลลา
ในตอนเริ่มเกม บับเบิลดรีมเมอร์, เรย์แมน, โกลบอกซ์ เพื่อนที่ดีของเขา และสมัครพรรคพวกทีนซีสองตน กำลังพักผ่อนอยู่ที่สนอริงทรี ซึ่งเป็นที่พักผ่อนของบับเบิลดรีมเมอร์ อย่างไรก็ตาม การนอนกรนของพวกเขา ด้วยความช่วยเหลือจากไมโครโฟนประหลาดที่ปลอมตัวให้ดูเหมือนดอกไม้ ได้รบกวนยายแก่จากเดอะแลนด์ออฟเดอะลิฟวิดเดด ซึ่งตอบโต้ด้วยการส่งกองทัพชั่วร้ายของสิ่งมีชีวิตที่น่ากลัวและเหล่าดาร์กตูนไปทั่วโลก เหล่าตัวละครเอกที่ตื่นขึ้นมาพยายามต่อสู้กลับ แต่พ่ายแพ้และถูกจับกุม เรย์แมนหลบหนี และพบว่าเหล่าดาร์กตูนได้จับเหล่าอิเล็กตูนที่อาศัยอยู่ในโลก โดยกักขังนิมฟ์ที่ชื่อเบทิลลาซึ่งเป็น "แม่" ของเขารวมถึงน้องสาวของเธอ และทำให้เดอะเกลดออฟดรีมส์ตกอยู่ในความโกลาหล สิ่งนี้ทำให้บับเบิลดรีมเมอร์เป็นบ้าและเป็นผลให้ฝันร้าย แล้วเรย์แมนและเพื่อนของเขาได้รับมอบหมายจากเดอะแมจิกเชียนให้รวบรวมเหล่าอิเล็กตูนให้เพียงพอ เพื่อรักษาบับเบิลดรีมเมอร์และฟิ้นฟูเดอะเกลด ความพยายามของพวกเขาในการค้นหาเหล่าอิเล็กตูนทำให้พวกเขาสามารถเข้าถึงดินแดนต่าง ๆ ของเดอะเกลด และช่วยเหลือเหล่านิมฟ์ไปพร้อมกัน

ในที่สุดพวกเขาก็เดินไปที่ประตูลึกลับ ซึ่งสามารถเปิดได้โดยการช่วยเหลือเหล่าเกลดคิง ที่ได้กลายเป็นมอนสเตอร์อันเป็นผลมาจากฝันร้ายของบับเบิลดรีมเมอร์ เมื่อปลดปล่อยเกลดคิงส์ให้เป็นอิสระ เหล่านิมฟ์สามารถเปิดประตูดวงดาวได้ ทำให้เรย์แมนสามารถเข้าถึงที่ซ่อนในดินแดนแห่งมูดีคลาวส์ ที่นั่น พวกเขาได้ค้นพบว่าเพื่อนที่ควรจะเป็นของพวกเขา ซึ่งคือเดอะแมจิกเชียน เป็นตัวตั้งตัวตีต่อความโกลาหลทั้งหมด เขาแอบเลื่อมใส มร. ดาร์ก ซึ่งเป็นตัวร้ายของ*เรย์แมน*ภาคแรก และอยู่เบื้องหลังเหตุการณ์ที่ทำให้กองกำลังเดอะแลนด์ออฟเดอะลิฟวิดเดดและเหล่าไนต์แมร์เข้าโจมตี โดยแกล้งอยู่ข้างเหล่าตัวละครเอก รวมถึงใช้บรรดาลูมที่พวกเขามอบให้แก่พลัง และใช้เครื่องจักรที่โหดร้ายของเขา จากนั้น เดอะแมจิกเชียนก็ส่งเรย์แมนและเพื่อน ๆ ไปที่หลุมพรางพร้อมกับเหล่ามอนสเตอร์จักรกลของเขา แต่พวกเขาก็หลบหนีและกลับไปที่ที่ทำการของเขา แล้วเดอะแมจิกเชียนก็เริ่มเต้นและส่งพวกเขาเข้าสู่การเต้นพื้น ๆ โดยใช้จังหวะนี้เป็นเวลาที่ดีในการหลบหนี เหล่าตัวละครเอกไล่ตามและต่อสู้กับเดอะแมจิกเชียนในเรือบินหลบหนีของเขา โดยส่งมันกระแทกเข้ากับแหล่งพลังงานของที่ซ่อนของเขา เหตุการณ์ที่ตามมาทำให้ที่หลบภัยระเบิด ขณะที่เรย์แมนและเพื่อน ๆ ตกในแนวดิ่งกลับไปที่สนอริงทรี ซึ่งพวกเขากลับไปพักผ่อนต่อ

อ้างอิง
-------

1. 1 2  "Feral Interactive: Rayman Origins release announcement". เก็บจากแหล่งเดิมเมื่อ December 16, 2013. สืบค้นเมื่อ December 16, 2013.
2. ↑  "Rayman Origins announced for PC". New Game Network. January 26, 2012. เก็บจากแหล่งเดิมเมื่อ January 28, 2012. สืบค้นเมื่อ January 26, 2012.
3. ↑  "Steam 上的 Rayman® Origins". Steam. เก็บจากแหล่งเดิมเมื่อ October 27, 2016. สืบค้นเมื่อ 2016-10-19.
4. ↑  "Rayman Origins: nintendo 3ds: Video Games". *Amazon*. เก็บจากแหล่งเดิมเมื่อ November 30, 2020. สืบค้นเมื่อ 2012-07-20.
5. 1 2  Régis Déprez. "Rayman Origins coming to the Vita 3DS, Wii, Xbox 360 and PS3". Gamekyo. เก็บจากแหล่งเดิมเมื่อ June 13, 2011. สืบค้นเมื่อ June 11, 2011.
6. ↑
7. ↑  Mark Walton. "Rayman Origins Exclusive First Look Preview". Gamespot UK. คลังข้อมูลเก่าเก็บจากแหล่งเดิมเมื่อ สิงหาคม 12, 2011.
8. ↑  "Rayman Origins – Full Access Preview, Rayman Origins Xbox 360 Features". GamesRadar. October 26, 2011. เก็บจากแหล่งเดิมเมื่อ January 31, 2016. สืบค้นเมื่อ November 28, 2011.
9. ↑  "Rayman Origins Video Game, UK 10 Ways To Beat The Game Trailer HD | Video Clip | Game Trailers & Videos". GameTrailers.com. November 18, 2011. เก็บจากแหล่งเดิมเมื่อ November 21, 2011. สืบค้นเมื่อ November 28, 2011.
10. ↑  Shrager, Gabrielle (January 17, 2012). "Gabrielle Shrager Facebook Conversation". Rayman Pirate-Community. เก็บจากแหล่งเดิมเมื่อ March 28, 2012. สืบค้นเมื่อ February 8, 2012.

แหล่งข้อมูลอื่น
---------------

* flagสถานีย่อยประเทศฝรั่งเศส
* สถานีย่อยวิดีโอเกม

* เว็บไซต์ทางการ

| * ด
* ค
* ก
*เรย์แมน* |
| --- |
| ซีรีส์หลัก | 
* *เรย์แมน*
* *เรย์แมน 2: เดอะเกรตเอสเคป*
* *เรย์แมน 3: ฮูดลัมแฮฟวัค*
* *เรย์แมน ออริจินส์*
* *เรย์แมน เลเจนดส์*

 |
| ภาคแยก | 
* *Rayman M*
* *Hoodlums' Revenge*
* *Rayman Raving Rabbids*
	+ handheld version
* *Rayman Raving Rabbids 2*
* *Rayman Raving Rabbids: TV Party*
* *Rayman Mini*

 |
| อื่น ๆ | 
* *Rayman: The Animated Series*
* Michel Ancel
* *Rabbids*
* *Tonic Trouble*

 |